O sufixo -aco ye un sufixo despectivo u augmentativo que deriva d'as terminacions -ACCU y -ACCA presents en latín y d'orichen desconoixiu. Cualques autors consideran que podría estar d'orichen celta. En benasqués se puet presentar como -aco u con a variant -ac por apocope d'a o final.

Por haber-ie en latín una consonant cheminada -CC- (que se pronuncia -KK-), no representa en aragonés un caso de conservación d'oclusivas xordas intervocalicas latinas, como tampoco en son ni vaca ni laco. Este sufixo ye tamién present en luengas vecinas de l'aragonés.

Eixemplos d'uso
Alberitaca.
Buchaca/Pochaca
Buixaco: buixo inservible u un buixo fuerte
Monyaco.
Morlaco.
Verraco.
Zurraco.

Parolas que rematan en -aco como terminación converchent con o sufixo -aco
Farnaca: cría d'a liebre, que provién de l'arabe harnaq.
Limaco: gastropodo gran sin clasca, provién d'o latín LIMAX, LIMACIS ("relacionau con o limo").
Sufixo -aco